Oficialusis leidinys L 013 , 16/01/1997 p. 0024 - 0025



Tarybos direktyva 96/90/EB 1996 m. gruodžio 17 d. iš dalies keičianti Direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje ir ligų sukėlėjų atžvilgiu Direktyvoje 90/425/EEB, prekybą Bendrijoje ir jų importą į Bendriją EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi 1992 m. gruodžio 17 d. Tarybos direktyvoje 92/118/EEB, nustatančioje gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje ir ligų sukėlėjų atžvilgiu Direktyvoje 90/425/EEB, prekybą Bendrijoje ir jų importą į Bendriją [4], numatyta, kad būtina parengti Bendrijai skirtus įmonių, dėl kurių trečiųjų šalių kompetentingos institucijos yra pateikusios Bendrijos garantijas, kad tos įmonės atitinka Bendrijos reikalavimus, sąrašus; kadangi dėl kanopinių gyvūnų odų bei kailių, kaulų, ragų, kanopų ir kitų jų produktų, žemės ūkio produktų, medžiojamųjų gyvūnų trofėjų, srutų, vilnos, plaukų, šerių ir plunksnų, išvardytų atitinkamai I priedo 3 skyriuje, 5 skyriaus B dalyje, 12, 13, 14 ir 15 skyriuose, ir medaus pakanka užtikrinti, kad įmonė būtų užregistruota trečiosios šalies kompetentingos institucijos; kadangi dėl to, kad Bendrijoje yra vartojama roplių ir kitų gyvūnų rūšių, kurioms netaikomi specialūs reikalavimai, mėsa ir produktai, reikėtų nustatyti šių gyvūninės kilmės produktų gamybos, prekybos ir importo reikalavimus; kadangi 1992 m. birželio 16 d. Tarybos direktyva 92/46/EEB, nustatanti žalio pieno, termiškai apdoroto pieno ir pieno pagrindo produktų gamybos bei pateikimo į rinką sanitarijos taisykles [5], taikoma tik karvių, avių, ožkų ir buivolių pienui ir pieno produktams; kadangi kitų gyvūnų rūšių pieno ir pieno pagrindo produktų prekybai ir importui reikėtų taikyti specialius sveikatos reikalavimus; kadangi tuo tikslu, laikantis Veterinarijos nuolatinio komiteto nustatytos tvarkos, būtina įgalioti Komisiją patvirtinti būtinas įgyvendinimo priemones, siekiant užtikrinti vienodus sveikatos reikalavimus, taikomus tokių gyvūninės kilmės produktų gamybai, pateikimui į rinką ir importui; kadangi reikėtų nustatyti, kad ši direktyva taikoma nepažeidžiant 1982 m. gruodžio 3 d. Tarybos reglamento (EEB) Nr. 3626/82 dėl Konvencijos dėl tarptautinės prekybos nykstančių rūšių gyvūnija ir augmenija įgyvendinimo Bendrijoje [6], PRIĖMĖ ŠIĄ DIREKTYVĄ: 1 straipsnis Direktyva 92/118/EEB iš dalies keičiama taip: 1) 10 straipsnyje: i) 2 dalies b punktas pakeičiamas taip: "b) išskyrus tuos atvejus, kai II priede numatyta kitaip: - I priedo 3 skyriaus, 5 skyriaus B dalyje, 12, 13 skyriuose ir 14 skyriaus I dalyje (neperdirbtos srutos) ir 15 skyriuje nurodyti produktai ir medus turi būti iš įmonių, kurias yra užregistravusios trečiosios šalies kompetentinga institucija, - produktai, išskyrus tuos, kurie nurodyti pirmoje įtraukoje, privalo būti iš įmonių, įtrauktų į Bendrijos sąrašą, kuris parengiamas 18 straipsnyje nustatyta tvarka;"; ii) 3 dalies a punkte įterpiama tokia trečia pastraipa: "Kol nebus nustatytos išsamios taikymo taisyklės, numatytos II priedo 2 skyriaus ketvirtoje ir penktoje įtraukose, valstybės narės užtikrina, kad importuojant minėtose įtraukose nurodytus produktus privalu laikytis įtraukose nustatytų būtiniausių garantijų."; iii) 3 dalies b punktas išbraukiamas; iv) 6 dalyje tekstas "2 dalies a punkte ir 3 dalies b punkte" pakeičiamas į "2 dalies a punkte ir b punkto antroje įtraukoje"; 2) II priedo 2 skyriaus įvadiniame sakinyje žodžiai "Iki 1994 m. sausio 1 d." pakeičiami į "Iki 1997 m. liepos 1 d."; 3) II priedo 2 skyrius papildomas tokiomis įtraukomis: "— prekiaujant ir importuojant tų rūšių gyvūnų, kuriems netaikoma Direktyva 92/46/EEB, pieną ir pieno produktus, skirtus vartoti žmonėms; atsižvelgiant į rūšį, gali būti nustatyti konkretūs reikalavimai dėl: - gyvūnų sveikatos ir pieninių bandų sveikatos būklės, ypač dėl tuberkuliozės ir bruceliozės, - tokios higienos: - melžimo, - pieno surinkimo, vežimo, apdorojimo ir perdirbimo, - personalo, - tyrimų, ar piene ar pieno produktuose nėra farmakologiškai ir (arba) hormoniškai aktyvių medžiagų, antibiotikų, pesticidų ar kitų žalingų medžiagų, - žaliam pienui kaip žaliavai taikytinų kriterijų, - galutiniams produktams taikytinų mikrobiologinių kriterijų, — tų rūšių gyvūnų, kuriems netaikomi specialūs reikalavimai, mėsos, ypač roplių mėsos ir jos produktų, skirtų vartoti žmonėms, gamybos, pateikimo į rinką ir importo. Atsižvelgiant į rūšį, gali būti nustatyti konkretūs reikalavimai dėl: - mikrobiologinių ir parazitologinių kriterijų, - higienos skerdimo metu, - likučių tyrimų." 2 straipsnis 1. Valstybės narės priima įstatymus ir kitus teisės aktus, kurie, įsigalioję iki 1997 m. liepos 1 d., įgyvendina šią direktyvą. Apie tai jos nedelsdamos praneša Komisijai. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų nacionalinių teisės aktų pagrindinių nuostatų tekstus. 3 straipsnis Ši direktyva įsigalioja jos paskelbimo Europos Bendrijų oficialiajame leidinyje dieną. 4 straipsnis Šis direktyva skirta valstybėms narėms. Priimta Briuselyje, 1996 m. gruodžio 17 d. Tarybos vardu Pirmininkas I. Yates [1] OL C 110, 1996 4 16, p. 9. [2] OL C 347, 1996 11 18. [3] Nuomonė pareikšta 1996 m. lapkričio 27 d. (dar nepaskelbta Oficialiajame leidinyje). [4] OL L 62, 1993 3 15, p. 49. Direktyva su paskutiniais pakeitimais, padarytais Komisijos sprendimu 96/340/EB (OL L 129, 1996 5 30, p. 25). [5] OL L 268, 1992 9 14, p. 1. [6] OL L 384, 1982 12 31, p. 1. Reglamentas su paskutiniais pakeitimais, padarytais Reglamentu (EEB) Nr. 197/90 (OL L 29, 1990 1 31, p. 1). --------------------------------------------------